Michaela Coel

Mae Michaela Ewuraba Boakye-Collinson (ganwyd 1 Hydref 1987), a adnabyddir yn broffesiynol fel Michaela Coel, yn actores, sgriptwraig, cyfarwyddwr, cynhyrchydd, canwr, cyfansoddwr caneuon, bardd a dramodydd o Loegr. Mae hi'n fwyaf adnabyddus am greu a serennu yn y gomedi sefyllfa ar E4 Chewing Gum (2015–2017), gan enillodd Wobr BAFTA am y Perfformiad Comedi Benywaidd Gorau am y cynhyrchiad yma.  Ysgrifennodd a serennodd yn y ddrama gomedi BBC One/HBO I May Destroy You (2020).

 Bywyd cynnar 
Ganed Michaela Ewuraba Boakye-Collinson yn Llundain ar 1 Hydref 1987. Roedd ei rhieni o Ghana. Magwyd hi a'i chwaer hŷn yn Llundain, yn bennaf Hackney a Tower Hamlets, gyda'i mam; gwahanodd ei rhieni cyn ei genedigaeth. Mynychodd ysgolion Catholig yn Nwyrain Llundain, ac mae wedi dweud bod ei hunigrwydd fel yr unig ddisgybl du yn ei charfan oedran yn yr ysgol gynradd wedi peri iddi fwlio disgyblion eraill. Ni pharhaodd yr unigedd i'w haddysg uwchradd mewn ysgol gyfun.

Rhwng 2007 a 2009, mynychodd Coel Brifysgol Birmingham, gan astudio Llenyddiaeth a Diwinyddiaeth Saesneg. Cymerodd ddosbarth meistr Ché Walker yn RADA ar ôl cwrdd â Walker mewn noweithiau meic agored. Yn 2009, trosglwyddodd i Ysgol Cerdd a Drama Guildhall, lle hi oedd y fenyw ddu gyntaf i gofrestru mewn pum mlynedd. Enillodd wobr Bwrsariaeth Laurence Olivier, a helpodd i ariannu ei haddysg. Yn ystod ei hamser yn y Guildhall, mynychodd weithdy Mark Proulx yn Prima del Teatro a chymerodd Gwrs Barddoniaeth Kat Francois yn y Theatre Royal Stratford East. Graddiodd o Ysgol Cerdd a Drama Guildhall yn 2012.

 Gyrfa 
Yn 2006, cychwynodd Coel berfformio mewn nosweithiau barddoniaeth 'meic agored' yn Ealing. Wrth iddi barhau i wneud nosweithiau tebyg, cafodd ei hannog gan yr actor, y dramodydd, a'r cyfarwyddwr Ché Walker, a'i gwelodd yn perfformio yn Hackney Empire, i wneud cais i Guildhall. Fel bardd mae hi wedi perfformio ar lwyfannau gan gynnwys Wembley Arena, Bush Theatre, Nuyorican Poets Cafe, a Rotterdam De Doelen Concert Hall. Defnyddiodd yr enw Michaela The Poet.

Yn 2009, ymunodd Coel â rhaglen ysgol haf Cwmni Theatr Talawa, TYPT.  Yn ystod ei hamser yn Talawa perfformiodd yng nghynhyrchiad o Krunch, wedi'i gyfarwyddo gan Amani Naphtali. Yn 2009, rhyddhaodd Coel albwm o'r enw Fixing Barbie, a oedd yn cynnwys ei gwaith fel bardd a cherddor. Yn 2011, rhyddhaodd Coel y record "We’re the Losers".

Yn 2012 ei phrosiect uwch / graddio yn Guildhall oedd ei drama, Chewing Gum Dreams, ac fe’i cynhyrchwyd gyntaf yn Theatr Yard yn Hackney Wick. Roedd y ddrama yn sioe un fenyw gyda Cole yn adrodd stori ddramatig merch 14 oed o'r enw Tracey. Aeth y ddrama ymlaen i gael ei chynhyrchu gan Theatr Bush (2012), Royal Theatre Holland (2012), Royal Exchange Theatre (2013), a'r National Theatre (2014). Derbyniodd adolygiadau cadarnhaol.

Ymddangosodd Coel yn nrama Channel 4, Top Boy, a chwaraeodd rannau blaenllaw yn y National Theatre, gan gynnwys Home a cynhyrchiad o Medea yn Theatr Olivier  a ganmolwyd gan y beirniad.

Ym mis Awst 2014, cyhoeddodd Channel 4 fod Coel am serennu ac ysgrifennu comedi newydd o'r enw Chewing Gum, wedi'i ysbrydoli gan ei drama Chewing Gum Dreams. Rhyddhawyd tamaid i aros pryd ar "C4 Comedy Blaps" ym mis Medi 2014, a cychwynodd y gyfres ar E4 ym mis Hydref 2015. Enillodd ei pherfformiad wobr Teledu’r Academi Brydeinig am y Perfformiad Comedi Benywaidd Gorau yn 2016. Hefyd enillodd BAFTA am Breakthrough Talent am ysgrifennu'r sioe. Derbyniodd Chewing Gum adolygiadau cadarnhaol dros ben.

Yn 2015, ymddangosodd Coel yn nrama BBC One London Spy. Yn 2016, bu’n serennu yn nrama gomedi sci-fi E4 The Aliens, a saethwyd ym Mwlgaria. Roedd yn portreadu'r cymeriad, Lilyhot.

Dychwelodd Chewin Gum am ail gyfres ym mis Ionawr 2017. Ymddangosodd hefyd ym mhenodau " Nosedive" ac "USS Callister" yng nghyfres Charlie Brooker, Black Mirror. Roedd ganddi rhan fach hefyd yn y ffilm opera ofod 2017 Star Wars: The Last Jedi 

Yn 2018, serenodd Coel yn Black Earth Rising, cyd-gynhyrchiad rhwng BBC Two a Netflix, lle chwaraeodd y prif gymeriad Kate. Bu hefyd yn serennu fel Simone yn y ffilm ddrama gerdd Been So Long, a ryddhawyd ar Netflix i adolygiadau cadarnhaol ym mis Hydref 2018.

Fe wnaeth Coel greu, ysgrifennu, cynhyrchu, cyd-gyfarwyddo a serennu yn y gyfres ddrama gomedi I May Destroy You, wedi'i hysbrydoli gan ei phrofiad ei hun o ymosodiad rhywiol. Lansiwyd y sioe ar BBC One yn y Deyrnas Unedig ac ar HBO yn yr Unol Daleithiau ym mis Mehefin 2020 i ganmoliaeth eang.

 Bywyd personol 
Yng Gwobrau BAFTA 2016, gwisgodd Coel ffrog wedi'i gwneud o frethyn Kente, a wnaed gan ei mam. Mae hi wedi dweud iddi ddod, fel ei chymeriad Tracey yn Chewing Gum, yn grefyddol iawn yn y ffydd Bentecostaidd, ac wedi coleddu dibriodrwydd. Er ei bod yn dal i ystyried ei hun yn Gristion, rhoddodd Coel y gorau i ymarfer Pentecostaliaeth ar ôl mynychu Guildhall. Mae hi'n nodi ei fod yn anromantaidd.

 Ffilmograffeg 

 Film 
BlwyddynTeitlRhanNodiadau2010MalachiDonna LockeFfilm fer2014National Theatre Live: MedeaNurseMonsters: Dark ContinentKelly2017Star Wars: The Last JediResistance Monitor2018Been So LongSimone

 Television 
BlwyddynTeitlRhanNodiadau2013Top BoyKayla2 bennodLaw &amp; Order: UKMaidPennod: "Paternal"2015London SpyNewyddiadurwrPennod: "Strangers"2015–2017Chewing GumTracey Gordon12 pennodHefyd awdur, cynhyrchydd a chyfansoddwr2016The AliensLilyhot6 episodesBlack MirrorAirline StewardessPennod: "Nosedive"2017Shania LowryPennod: "USS <i id="mwASU">Callister</i>"2018Black Earth RisingKate Ashby8 pennod2019RuPaul's Drag Race UKEi hunPennod: "Family That Drags Together"2020I May Destroy YouArabella Essiedu12 pennodHefyd awdur, cyfarwyddwr a chynhyrchydd

 Llwyfan 
BlwyddynTeitlRhanLleoliad2013Three BirdsTianaBush TheatreHomeYoung Mum / PortugalRoyal National TheatreChewing Gum DreamsTracey GordonRoyal Exchange Theatre2014Blurred LinesMichaelaRoyal National TheatreHome (Revival)Young Mum / PortugalRoyal National TheatreChewing Gum DreamsTracey GordonRoyal National TheatreMedeaNurseRoyal National Theatre

 Disgyddiaeth 
EP

 22 May (2007)

LPs

 Fixing Barbie (2009)
 We're the Losers (2011)

Gwobrau ac enwebiadau
 Blwyddyn Corff gwobrwyo Categori Enwebiad Canlyniad 2008Theatre Royal Stratford East Poetry SlamEi hun20092010Cordless ShowBarddoniaeth/Cerddoriaeth2011Gwobr Laurence Olivier Gwobr Bursary2012Gwobr Alfred FagonDramodydd Gorau o linach Affricanaidd neu GaribeaiddChewing Gum Dreams2016Gwobr British Academy Television AwardPerfformiad Benywaidd Comedi GorauChewing GumComedi Ysgrifennedig GorauTalent torri trwoddGwobr RTA ProgrammeTorri trwoddPerfformiad ComediAwdur - ComediGwobr South Bank Sky ArtsGwobr Times BreakthroughEi hun2017Gwobr Black Reel TelevisionCyfres Gomedi EithriadolChewing GumYsgrifennu Eithriadol, Cyfres GomediYsgrifennu Eithriadol, Cyfres Gomedi2018Gwobr Gŵyl Ffilm Ryngwladol BerlinGwobr EFP Shooting StarEi hunGwobr British Academy TelevisionComedi Ysgrifennedig GorauChewing GumGwobr Black Reel TelevisionActores Gefnogol Rhagorol, Ffilm deledu/Cyfres ferBlack MirrorGwobr British Independent FilmNewydd-ddyfodiad Mwyaf AddawolBeen So Long2019Gwobr Teledu Black ReelActores Rhagorol, Ffilm deledu/Cyfres ferBlack Earth Rising

 Cyfeiriadau 

 Dolenni allanol 


 Darlith James MacTaggart Michaela Coel yng Ngŵyl Deledu Caeredin 2018

Categori:Actorion teledu o Loegr
Categori:Actorion theatr o Loegr
Categori:Cyfarwyddwyr teledu o Loegr
Categori:Cyn-fyfyrwyr Ysgol Gerdd a Drama y Guildhall
Categori:Cynhyrchwyr teledu o Loegr
Categori:Enillwyr Gwobr BAFTA
Categori:Genedigaethau 1987
Categori:Sgriptwyr teledu o Loegr